text: 11 køer dræbt efter påkørsel af tog ved Varde
  30 september 2012 kl. 09.44
  11 køer mistede søndag formiddag livet, de de blev påkørt af et tog ved Sig nord for Varde.
  Køerne var sluppet ud af en indhegning. Ingen mennesker kom noget til og toget kunne fortsætte til Varde efter påkørslen.
  Tog-trafikken mellem Varde og Skjern var indstillet mens oprydningen skete.
  Politiet regner med, at en dårlig indhegning er skyld i ulykken.
  - Vi har haft fat i ejeren, og det må være en indhegning, som ikke har været lukket helt til, fortæller Michael Skaarup hos Syd- og Sønderjyllands Politi.
  Hverken passagere eller personalet i toget kom noget til ved påkørslen.
  
  Endnu en løs ko
  En løs ko skabte søndag aften trafikkaos på motortrafikvejen Sønderborgvej ved Aabenraa, oplyser Syd- og Sønderjyllands Politi.
  